अजित वाडेकर
अजित लक्ष्मण वाडेकर (01 अप्रैल 1941 - 15 अगस्त 2018) एक पूर्व भारतीय अंतरराष्ट्रीय क्रिकेट खिलाड़ी थे। इन्होंने भारत की अंतर्राष्ट्रीय क्रिकेट टीम के लिए १९६६ से १९७४ तक क्रिकेट खेला था। वाडेकर ने अपने प्रथम श्रेणी क्रिकेट की शुरुआत १९५८ में कर दी थी जबकि अंतर्राष्ट्रीय कैरियर की शुरुआत १९६६ में जाकर की थी। ये अपने क्रिकेट कैरियर में तीसरे नम्बर पर बल्लेबाजी करने आते थे। ये भारतीय क्रिकेट टीम की तरफ से एक दिवसीय अंतरराष्ट्रीय क्रिकेट के पहले कप्तान है। इनकी कप्तानी में भारत ने इंग्लैंड क्रिकेट टीम और वेस्टइंडीज क्रिकेट टीम के ख़िलाफ़ शृंखला भी जीती थी। अजित वाडेकर को भारत सरकार ने इनके अच्छे प्रदर्शन के लिए १९६७ में अर्जुन पुरस्कार से नवाजा था और फिर १९७२ में एक बार भी सरकार ने पद्म श्री पुरस्कार से नवाजा था। ये अपने जमाने में एक अच्छे स्लिप के फील्डर भी जाने जाते थे।